Am Lindenberg (gymnasium Ilmenaviense)

(Theodisce Gymnasium Am Lindenberg) est gymnasium publicum in tribu quodam meridionali Ilmenaviae situm, in Germania (via Gerhart-Hauptmann-Straße 5a). Cui praeest Sabina Knoll. Nomen sibi assumpsit ob situm geographicum ad montem Lindenberg. Alterum gymnasium vetustum in eadem urbe est illud Goetheanum. 

Historia
Anno 1970 aedificium perfectum est et Schola Media Polytechnica (POS) pro Gulielmo Pieck nominata portas patefecit. Discipuli a classe prima usque ad decimam in hac schola instruebantur, atque insuper centrum postscholasticum puerorum classium I–IV exstitit. Ob reformationem educatoriam post Germanicam reunificationem, schola modi POS anno 1991 dissolvi debuit et gymnasium nomine Am Lindenberg condi potuit. Propter magnam frequentiam, initio lectiones variis in locis habendae erant, quod magnam difficultatem attulit in ludis administrandis, in magistris distribuendis, in discipulis efficaciter instruendis.

Mox aedificium pristini Collegii artis vitreae (in via Prof.-Deubel-Straße) additum est. Tunc nova aedificatio - viginti trium novorum conclavium - unitatem quandam creavit nullique iam migrandum erat (sc. ad conclavia ubique in urbe dispersa). Novae aedes, quae ex vere anni 2025 renovatione gaudent, continent moderna exercitationum didacticarum cubicula et laboratoria pro disciplinis scientiarum naturalium musicaeque.

Post conversionem in gymnasium, cito omnibus patebat varias res mutandas esse. Circa annum 1993/94 calefactio et latrinae aptiores advenerunt. Itaque ab anno 1995 multa commoda allata sunt, praesertim pro cursibus artium, musicae et scientiarum  naturalium. Annis insequentibus pavimenta novata sunt, fenestrae omnes substitutae sunt, ingressus principalis refectus est, fundamentum aedificii firmatum est, fasciae oduratae sunt.

Frontem autem fabri contra intemperias obduraverunt et colore convenustaverunt. Denique restitui potuit mense Aprili 2011 pretiosum opus musivum vitreum plumbeumque. Et refectorium antiquum novae cenationi cessit.

Varia scitu digna
Discipuli exteriores, qui genus scholasticum aliud frequentaverunt, in cursibus specialibus examen maturitatis intra tres annos adipisci possunt.

Hoc gymnasium epitheton scholae Europaeae portat: nimirum cum scholis extra Germaniam (e.g. in Polonia, Dania et Hungaria) consuetudines factae sunt. Linguae hae edisci possunt: Anglica, Francogallica, Hispanica, Latina et Russica. 

Haec schola inde ab initio informaticam maximi aestimabat necnon in disciplinis adhibuit (e.g. modo Moodle).

Haec schola coetum studiosorum suum ad actus animosos in omnibus bonis incitat atque hortatur phyletismum in odio habens. 

Haec schola dicit se esse inter instituta E.U.LE., quae dicuntur, ubi in omnibus hominibus assuefiat instructio sui continuata. 

Emolumenti causa saepe magistri conveniunt res minus bonas disputaturi.

Nexus externi

situs proprius
Jessie Morgenroth: "Ein Gymnasium mit vielen Möglichkeiten" -  apud: insuedthueringen.de, 16 Ianuarii 2022 (de die quo incolae omnes in scholam invitati sunt)
pelliculae praeconium dantes 
gymnasium nostrum in elencho omnium scholarum publicarum Thuringiensium

categoria:Gymnasia Germaniae
categoria:Ilmenavia